
SFÂNTA EVANGHELIE DE LA IOAN 

Autorul Evangheliei 

Biserica a ştiut dintotdeauna că Evanghelia a patra a fost scrisă de Sf. Ioan, cel mai 
tânăr dintre Apostoli, ucenicul care la Cina cea de Taină şi-a plecat capul pe pieptul 
Domnului. Autorul nu se prezintă însă nicăieri în cuprinsul Evangheliei. Dar tocmai această 
tăcere a sa confirmă Tradiţia : grija pe care o are autorul acestei minunate şi unice scrieri 
apostolice de a evita să pomenească nu numai numele său, al lui Ioan, ci şi numele fratelui său 
Iacov, precum şi numele lui Zevedeu, tatăl său, şi al Salomeii, mama sa, constituie ea însăşi o 
semnătură cum nu se poate mai clară şi mai grăitoare. Este semnătura smereniei. Apostolul 
iubirii poate fi numit deopotrivă, cu drept cuvânt, şi Apostolul smereniei. 

1. Mărturia Tradiţiei 

Infonnaţiile Tradiţiei vechi a Bisericii asupra originii şi autorului Evangheliei a patra 
sunt mai numeroase şi mai detaliate decât cele privitoare la Evangheliile sinoptice. Unele 
dintre ele prezintă însă dificultăţi, exploatate din plin de cei ce refuză Sfântului Apostol Ioan 
calitatea de autor al Evangheliei. 

Din mărturiile existente este cum nu se poate mai clar că Evanghelia a patra era larg 
cunoscută şi recunoscută ca operă a Apostolului Ioan încă în prima parte a secolului al II-lea. 

Astfel, Sf. Ignatie al Antiohiei (Teoforul), martirizat pe la anul 107 sau 110, 
dovedeşte, în Epistolele sale, o mare familiaritate cu scrierile Sf. Ioan. Deşi el nu le citează 
nicăieri în mod direct, totuşi se vede că şi-a impropriat învăţătura şi spiritul însuşi al acestor 
scrieri. 

Sf. Policarp, episcopul Smirnei, în a sa Epistolă către Filipeni (VII, 1), scrisă la puţin 
timp după martiriul Sf. Ignatie, deci între anii 110 şi 120, citează Epistola I Ioan (4, 2-3) care, 
după cum se ştie, este strâns înrudită cu Evanghelia a patra, fiind ca un fel de introducere a 
acesteia. 

Sf. Iustin Martirul, în prima sa Apologie, scrisă pe la anul 150, şi în Dialogul cu iudeul 
Trifon, care datează din jurul anului 160, face aluzii clare la Evanghelia de la Ioan. 

în continuare, aluziile, citatele şi menţiunile se înmulţesc. Ereticul Valentin şi ucenicii 
săi Ptolemeu şi Heracleon şi Sf. Irineu al Lyonului care-i combate (prin anii 173-180), 
ereticul Marcion (pe la anul 140) şi Meliton de Sardes care scrie împotriva lui (pe la 160-170), 
ereticii montanişti (între 156 şi 172) şi adversarii lor ortodocşi Apolinarie de Ierapolis şi 
Apoloniu - cu toţii mărturisesc - direct sau indirect - despre autoritatea incontestabilă şi 
universală de care se bucura Evanghelia de la Ioan în Biserica de atunci. Taţian a şi alcătuit 
(pe la anul 175) vestita sa lucrare intitulată Diatessaron, adică o «evanghelie« din cele patru, 
ceea ce înseamnă că încă de atunci canonicitatea celor patru Sfinte Evanghelii - deci, inclusiv, 
a Evangheliei a patra - era un fapt mai presus de orice îndoială şi adânc intrat în conştiinţa 
Bisericii. 

Există însă şi mărturii directe referitoare la autorul Evangheliei a patra. 

Astfel, Clement Alexandrinul (+ între anii 211-216), în lucrarea sa Ipotipoze, care s-a 
pierdut, dar din care Eusebiu de Cezareea ne păstrează unele fragmente, zice : «Cât despre 
Ioan, cel din urmă, văzând că cele trupeşti [ale vieţii lui Hristos] au fost puse în lumină în 
[celelalte] Evanghelii, la îndemnul ucenicilor săi şi fiind luminat de Duhul Sfânt, a alcătuit o 
Evanghelie duhovnicească» . 

Prologul antimarcionit (160-180) se exprimă astfel : «Evanghelia de la Ioan a fost 
descoperită şi dată Bisericilor de către Ioan, pe când era încă în trup; aceasta ne-o spune unul 
dintre cei mai dragi ucenici ai săi, Papias din Ierapolis, în ultimele cinci cărţi ale sale.» 

Canonul Muratori (180 - 200), ne oferă această importantă mărturie: 

«DESPRE A PATRA DINTRE EVANGHELII: CEA A LUI IOAN, UNUL DINTRE 
UCENICI. 

La cererea celor împreună cu el ucenici şi episcopi, el a zis : „Postiţi împreună cu mine 
trei zile [începând de] astăzi şi ceea ce se va descoperi fiecăruia, unuia sau altuia dintre noi, 
vom spune-o.“ în aceeaşi noapte, i s-a descoperit lui Andrei, unul dintre apostoli, că, cu 
condiţia revizuirii de către toţi, Ioan este acela care, în numele său, trebuie să pună în scris 
toate lucrurile. Astfel, deşi sunt diferite în fiecare din scrierile evanghelice începuturile, şaşa 
cum ne sunt eleţ învăţate, aceasta nu are nici-o importanţă pentru credincioşi, deoarece, prin 
lucrarea unicului Duh, principalul [autor], în toate au fost înfăţişate toate lucrurile: privind 
naşterea, patimile, învierea, discuţia [lui Iisus] cu ucenicii Săi şi cele două veniri ale Sale: 
prima în umilinţă, dispreţuit, care s-a petrecut ; şi a doua, cu putere împărătească, strălucită, 
care va avea loc. Ce-i, deci, de mirare dacă Ioan cu atâta autoritate se pronunţă asupra fiecărui 
punct, chiar în Epistolele sale, zicând despre sine însuşi : „Ce am văzut cu ochii noştri şi am 
auzit cu urechile [noastre] şi ceea ce mâinile noastre au pipăit, acestea vi le scriem“?» 

Se pare că acest text vizează erezia numită mai târziu de Sf. Epifanie (la mijlocul sec. 
IV) a alogilor, adică a acelora ce se pronunţau împotriva Evangheliei Logosului (Cuvântului), 
care nu este alta decât Evanghelia de la Ioan. Este cunoscut, în această privinţă, cazul 
preotului Caius din Roma care, pe la anul 200, într-un tratat polemic împotriva montaniştilor, 
deoarece aceşti eretici făceau mare caz de Evanghelia de la Ioan, se pronunţă împotriva 
acestei Evanghelii. Dar acest Caius, combătut puternic de Sf. Irineu şi de Sf. Ipolit, n-a avut 
urmaşi care să-i îmbrăţişeze contestarea. 

O mărturie scurtă, dar cum nu se poate mai clară, ne-a lăsat Sf. Irineu (care-şi scria 
lucrarea pe la anul 185) : «Apoi Ioan, ucenicul Domnului, cel care s-a aplecat pe pieptul Lui, 
a scos şi el o Evanghelie pe când petrecea în Efesul Asiei» . 

Această mărturie este de o importanţă deosebită, deoarece Sf. Irineu l-a cunoscut pe 
Sf. Policarp al Smirnei, ucenic al Apostolilor. Scriindu-i (în jurul anului 190) lui Florinus, un 
prieten al său din copilărie care însă căzuse în erezie - fragmente din această scrisoare ne-au 
fost transmise de Eusebiu de Cezareea - , Sf. Irineu spune despre relaţia sa cu Sf. Policarp 
următoarele : «Aceste învăţături ale tale, Florine, nu sunt izvorâte - ca să nu folosesc cuvinte 
grele - dintr-o judecată sănătoasă. Ele nu se împacă cu cele ale Bisericii... Dar nici preoţii mai 
în vârstă, care au fost înainte de noi şi care au trăit împreună cu Apostolii, n-au putut să-ţi 
transmită asemenea învăţături. Te vedeam când eram copil în Asia inferioară pe lângă 
Policarp; aveai pe atunci o strălucită poziţie la curtea împărătească şi te sileai să ai un bun 
renume înaintea lui (a lui Policarp, n.n.). Căci îmi amintesc mai bine lucrurile de atunci decât 
cele care s-au întâmplat acum mai de curând. Intr-adevăr, cunoştinţele pe care le aduni în 
tinereţe cresc deodată cu sufletul şi rămân mereu unite cu el. De aceea pot spune şi locul unde 
şedea fericitul Policarp atunci când vorbea, locurile pe unde intra şi ieşea din clasă, felul lui 
de viaţă, înfăţişarea lui fizică, felul cum vorbea cu mulţimile, cum istorisea el relaţiile lui cu 
Ioan şi cu celelalte persoane care au văzut pe Domnul, ştirile sale despre minunile şi despre 
învăţătura Lui ; cum Policarp, după ce a primit totul de la martorii oculari ai vieţii 
Cuvântului, pe toate acestea el le punea în legătură cu Scripturile. Lucrurile acestea, prin mila 
lui Dumnezeu, care a venit peste noi, eu le-am ascultat cu grijă şi le-am însemnat nu pe hârtie, 
ci în inima mea, şi le rumeg conştiincios cu ajutorul lui Dumnezeu». 

Despre faptul că Policarp a fost ucenic al Apostolilor mărturiseşte Sf. Irineu şi în alt 
loc : «Şi Policarp nu numai că a fost învăţat de Apostoli şi a vorbit cu mulţi dintre cei care-L 
văzuseră pe Hristos, ci el a şi fost rânduit de Apostoli în Asia ca episcop al Bisericii care este 



3 


în Smirna ; şi noi l-am văzut în floarea vârstei noastre , căci el a stăruit multă vreme şi până la 
o bătrâneţe foarte înaintată şi a ieşit în mod slăvit din viaţă, prin prea nobila uşă a 
martiriului...» 

Am citat aceste texte pentru a ne da seama cât de importantă este mărturia Sf. Irineu, cel 
care l-a cunoscut şi l-a ascultat pe Sf. Policarp, ucenic al Apostolilor. Şi cât de neîntemeiată 
este poziţia acelora care, împotriva celor spuse de Sf. Irineu - ca şi împotriva tuturor celorlalte 
mărturii citate aici - caută cu tot dinadinsul să nege paternitatea ioaneică a Evangheliei a 
patra, atribuind-o, de pildă, unui presupus «prezbiter Ioan« (a cărui existenţă este dedusă 
dintr-un text nu prea clar al lui Papias ) sau oricui altcuiva (mulţi critici mai noi atribuie 
redactarea Evangheliei unei presupuse şcoli « ioaneice«, adică unui grup de ucenici ai 
Apostolului Ioan). 

2. Sf. Apostol Ioan în Noul Testament 

Noul Testament ne oferă destul de multe date despre Sf. Apostol Ioan. 

Chemarea sa şi a fratelui său Iacov de către Iisus spre a-i fi ucenici a avut loc imediat 
după chemarea altei perechi de fraţi, Simon şi Andrei (Mt 4, 18-22 ; Mc 1, 16-20). Sf. Luca ne 
spune chiar că chemarea celor patru s-a petrecut în urma unei pescuiri minunate (Le 5, 1 şi 
urm.), într-un moment în care Iacov şi Ioan «erau împreună cu Simon« (Le 5, 10). Chemarea 
a fost ascultată pe loc, cei patru lăsând totul şi mergând după Iisus (Mt 4, 20.22 ; Mc 1, 18.20; 
Le 5, 11). 

în In 1, 35 şi urm. este prezentat un moment anterior, fiind vorba de doi ucenici ai lui 
Ioan Botezătorul care au auzit mărturia acestuia despre Iisus. Unul dintre ei era Andrei. S-a 
presupus uneori că celălalt, al cărui nume nu este dat, n-ar fi altul decât însuşi Ioan, autorul 
Evangheliei. Dacă este aşa, înseamnă că aici îşi are începutul ucenicia lui Ioan. 

Tatăl lui Iacov şi Ioan era Zevedeu (Mc 1,20), un pescar din una din cetăţile de pe 
ţănnul Mării Galileii, probabil Betsaida.«Fiii lui Zevedeu« - aşa sunt numiţi adeseori Iacov şi 
Ioan în Sf. Evanghelii (de ex., în Mt 20, 20 ; Mc 10, 35) erau şi ei pescari, exercitându-şi 
meseria pe Marea Galileii (numită şi Lacul Ghenizaret). Mama sa, Salomeea, era una dintre 
femeile care-I slujiseră lui Iisus în Galileea şi pe ultimul drum spre Ierusalim, care au fost de 
faţă la răstignirea Lui (Mt 27, 55-56 ; Mc 15, 40-41 ; cf. Le 23, 49.55-56), care apoi, în 
Duminica învierii, au venit să ungă trupul lui Iisus şi, găsind mormântul lor, au primit vestirea 
de la înger că Domnul a înviat (Mc 16, 1 şi urm.). Din compararea textelor din Mt 27, 56 şi 
Mc 15, 40-41 cu cel din In 19, 25, unii autori deduc că prin «sora mamei Lui« (a lui Iisus) din 
ultimul text trebuie înţeleasă Salomeea şi că în acest text ioaneic ar fi vorba de patru femei, şi 
anume: Maica Domnului, «sora« (ruda) ei, care n-ar fi alta decât Salomeea, menţionată în 
paralelele din Matei şi Marcu, Maria lui Cleopa şi Maria Magdalena. Dacă e aşa, înseamnă că 
Sf. Ioan ar fi fost înrudit trupeşte cu Mântuitorul. Dar această interpretare nu este deloc sigură. 
E mai firesc să credem că, în In 19, 25, «sora mamei Lui« nu este alta decât «Maria lui 
Cleopa« al cărei nume este dat în continuare. Pe de altă parte, Maria lui Cleopa este «mama 
lui Iacov cel Mic şi a lui Iosi« (Mc 15, 40 ; cf. 15, 47 ; 16, 1), adică a aşa-numiţilor «fraţi« ai 
Domnului (Mt 13, 55) ; ei erau, desigur, înrudiţi cu Mântuitorul prin mama lor Maria, «sora« 
(adică verişoara sau cumnata) Maicii Domnului. 

Familia lui Ioan era, se vede, destul de înstărită, cum rezultă din faptul că Zevedeu 
avea angajaţi nişte lucrători care-1 ajutau la pescuit (Mc 1, 20). Salomeea va fi fost, desigur, 
printre femeile care slujeau Domnului şi ucenicilor Săi «din avutul lor« (Le 8, 3). 

în listele cu cei doisprezece Apostoli, Ioan apare fie pe locul al patrulea (Mt 10, 2 ; Le 
6, 14), fie pe al treilea (Mc 3, 17), fie pe al doilea (Fapte 1, 13). Din Sf. Evanghelii rezultă că, 
alături de Petru şi fratele său Iacov, Ioan făcea parte din grupul de ucenici mai intimi ai 
Domnului, numai ei fiind alături de El în trei ocazii deosebite : la învierea fiicei lui Iair (Le 8, 

51) ; la schimbarea la faţă (Mt 17, 1 ; Mc 9, 2 ; Lc 9, 28) ; şi la rugăciunea (agonia) din 
Ghetsimani (Mt 26, 37 ; Mc 14, 33). 

Cei doi fii ai lui Zevedeu, pe care, datorită temperamentului lor impetuos, Iisus i-a 
numit « Boanerghes , adică fiii tunetului« (Mc 3, 17), apar împreună în Evanghelii în două 
împrejurări din care se vede că numele acesta le era cum nu se poate mai potrivit: în Lc 9, 54 
ei vor să facă să se coboare foc din cer să mistuie un sat de samarineni care nu L-au primit pe 
Iisus să înnopteze la ei ; iar în Mc 10, 35 şi urm. ei îi cer Domnului cinstea de a sta unul de-a 
dreapta şi altul de-a stânga Sa, întru slava Sa, arătându-se gata să şi pătimească împreună cu 
El (Mt 20, 20 precizează că cererea aceasta au adresat-o Domnului prin mama lor ; din v. 24 
rezultă însă că cererea era de fapt a lor). 

Temperamentul lui Ioan se întrevede şi din episodul în care-1 informează pe 
Mântuitorul despre cineva dinafara grupului de ucenici care scotea demoni în numele Său (Mc 
9, 38 ; Lc 9, 49). Manifestând acelaşi zel pripit ca şi în Samaria, Ioan l-a oprit pe acela. Iisus 
însă temperează şi cu această ocazie intoleranţa ucenicului (Mc 9, 39 ; Lc 9, 50). 

In sfârşit, Ioan mai apare o dată împreună cu Petru, fiind trimişi să facă pregătirile 
pentru ultimul Paşti (Lc 22, 8). 

în prima parte a cărţii Laptele Apostolilor, Sf. Ioan apare în trei ocazii alături de Sf. 
Petru : la vindecarea ologului din naştere (3, 1 şi urm) ; la înfăţişarea lor înaintea Sinedriului 
(cap. 4), prilej cu care sunt calificaţi drept «oameni fără carte şi simpli« şi sunt recunoscuţi de 
sinedrişti ca fiind dintre cei care «fuseseră împreună cu Iisus« (4, 13) ; şi ca delegaţi ai 

Apostolilor în Samaria (8, 14), unde celor botezaţi de Filip, Sfinţii Petru şi Ioan le-au 
conferit darul Sfântului Duh prin punerea mâinilor (8, 17), adică prin ceea ce numim Taina 
Mirungerii (cf. I In 2, 20.27) 

Din aceste referinţe din Laptele Apostolilor, ne dăm seama că Sf. Ioan a avut un rol 
proeminent în sânul Bisericii din epoca apostolică. Această poziţie a sa este confirmată de Gal 
2, 9, unde Iacov , Chefa şi Ioan sunt prezentaţi ca «stâlpi« ai Bisericii. 

Sf. Ioan mai este menţionat în Apocalipsă (1, 1.4.9 ; 22, 8). Mulţi însă cred astăzi că 
acest Ioan, autorul Apocalipsei, ar fi altul decât Apostolul Ioan. Vom vorbi despre aceasta mai 
pe larg atunci când ne vom ocupa de problema autorului Apocalipsei. Vom spune aici numai 
că mărturiile clare ale Tradiţiei ne obligă să vedem pe Apostolul cu acest nume în acel Ioan 
exilat în insula Patmos şi care s-a învrednicit de minunatele vedenii pe care ni le înfăţişează 
ultima scriere a Noului Testament. 

Numele Sf. Ioan nu apare deloc în Evanghelia a patra. în cap. 21, care reprezintă, 
desigur, un apendice adăugat de un ucenic al Apostolului, care murise deja (cf. v. 23), se 
vorbeşte de «ucenicul pe care-1 iubea Iisus«(v. 20). Ceva mai departe se precizează : «Acesta 
este ucenicul care mărturiseşte despre acestea şi care a scris acestea, şi ştim că mărturia lui 
este adevărată« (v. 24). Este vorba, deci, de un martor privilegiat al celor istorisite, martor 
care este şi autorul Evangheliei. Apostolul Ioan a fost identificat şi cu acel «alt ucenic« din In 
18, 15-16 care era cunoscut arhiereului şi care a putut intra el şi l-a putut introduce şi pe Petru 
în curtea lui Anna. La Cina cea de Taină, «ucenicul pe care-1 iubea Iisus« şi-a plecat capul pe 
pieptul Domnului (In 13, 23.25). Tot el s-a aflat pe Golgota, lângă Cruce, atunci când 
Mântuitorul i-a încredinţat-o pe Maica Sa (In 19, 26-27). în dimineaţa învierii, el a alergat 
împreună cu Petru la mormânt şi a ajuns primul acolo ; şi deşi Petru a intrat primul în 
mormânt, Ioan a fost cel care a crezut mai întâi că Hristos a înviat (In 20, 3-8). în cap. 21, cei 
doi fii ai lui Zevedeu fac parte dintre cei şapte ucenici cărora Domnul Cel înviat li S-a arătat 
la Marea Tiberiadei şi din nou sunt puşi în evidenţă «ucenicul acela pe care-1 iubea Iisus« şi 
Petru: primul îl recunoaşte pe Domnul, iar al doilea se aruncă în apă spre a ajunge mai repede 
la El. Evanghelia se încheie prezentând întrebarea lui Petru în ce priveşte viitorul prietenului 
şi însoţitorului său în atâtea ocazii şi răspunsul Domnului : «Dacă voiesc ca acesta să rămână 
până ce voi veni, ce ai tu ?« Deoarece acest răspuns a fost greşit interpretat de către unii - că, 

adică, Ioan nu va mai muri - , moartea Apostolului a trezit nedumerire, ceea ce-1 obligă pe 
redactorul ultimului capitol al Evangheliei să dea o explicaţie (In 21, 20-23). Penultimul 
verset al Evangheliei (21, 24) reia afirmaţia din 19, 35, precizând încă o dată că «ucenicul 
care a scris acestea« mărturiseşte ceea ce el însuşi a văzut şi că, deci, mărturia lui este 
adevărată. 

3. Bătrâneţea şi adormirea Sf Apostol Ioan 

Din Noul Testament rezultă că la începuturile Bisericii Sf. Ioan a petrecut o vreme la 
Ierusalim. Ce s-a întâmplat cu el după aceea ? Aşa cum am văzut, mai multe mărturii 
patristice vorbesc despre activitatea Sf. Apostol Ioan la Efes. Va fi venit acolo după moartea 
Sf. Apostol Pavel, căci Epistolele pauline nu ne lasă deloc să înţelegem că Sf. Ioan ar fi fost 
prezent la Efes înainte de acest eveniment, sau, şi mai probabil, după căderea Ierusalimului (în 
anul 70). 

Eusebiu de Cezareea afirmă că în timpul persecuţiei lui Domiţian (81-96) «Apostolul 
şi evanghelistul Ioan...a fost osândit să trăiască în insula Patmos« şi că după venirea în 
fruntea imperiului a lui Nerva (96), «potrivit unei vechi tradiţii« (lit.: «cuvântului celor vechi 
dintre noi«), Ioan s-a întors din exil şi şi-a reluat viaţa la Efes . Tertulian, care confirmă 
tradiţia despre şederea Sf. Ioan la Efes, citând mărturia Bisericii din Smirna după care 
episcopul ei Policarp a fost înscăunat de către acest Apostol , menţionează în alt loc salvarea 
minunată a Sf. Ioan dintr-un cazan cu ulei clocotit în care fusese osândit să moară, probabil 
tot sub Domiţian. Eusebiu de Cezareea, bazându-se pe mărturiile Sf Irineu şi a lui Clement 
Alexandrinul , mai afirmă că Sf. Ioan a trăit în Asia Mică (Efes) şi a condus Bisericile de 
acolo până în vremea împăratului Traian (98 - 117) . A adonnit deci în Domnul pe la anul 
100 . 

Eusebiu preia de la Clement Alexandrinul şi relatarea unei foarte frumoase întâmplări 
din ultima perioadă a vieţii Sf. Apostol Ioan . O redăm aici, pe scurt, pentru frumuseţea ei : 

După ce a revenit din exil, Sf. Ioan a vizitat mai multe localităţi din Asia, întemeind 
noi Biserici, hirotonind episcopi şi preoţi acolo unde era nevoie şi rânduind cele de trebuinţă. 
Cu prilejul unei astfel de vizite, a încredinţat episcopului Efesului pe un tânăr plăcut la 
înfăţişare şi cu suflet înflăcărat. Acela l-a luat pe tânăr în casa sa, l-a botezat, dar n-a mai 
purtat destulă grijă de el. Lăsat de capul lui, tânărul s-a alipit de nişte tineri stricaţi, a căzut tot 
mai adânc în păcat, ajungând până la urmă căpetenia unei bande de tâlhari. 

După o vreme, revenind Ioan în acel oraş, i-a cerut episcopului să-i redea comoara pe 
care i-a încredinţat-o. Bătrânul episcop n-a înţeles la început despre ce este vorba. Atunci 
Apostolul i-a zis : «Pe tânăr ţi-1 cer şi sufletul fratelui tău«. «Acela a murit«, i-a răspuns 
episcopul, istorisindu-i cum a ajuns acel tânăr să terorizeze ţinutul cu banda lui. Sf. Ioan, 
după ce şi-a sfâşiat hainele de durere, s-a dus imediat în căutarea celui pierdut. Ajungând la 
locul unde sălăşluiau tâlharii, a fost prins de straja lor şi dus în faţa căpeteniei. Acesta l-a 
recunoscut imediat pe bătrânul Apostol şi, de ruşine, a luat-o la fugă. Ioan, uitându-şi vârsta, 
s-a luat după el, cât îl ţineau puterile, strigând : Fiule, de ce fugi de mine, părintele tău, care 
nu-s înarmat şi mai sunt şi bătrân ? Fie-ţi milă de mine, fiule, nu te teme ! La tine mai sunt 
nişte nădejdi de viaţă (veşnică, n.t.). Am să mă aşez pentru tine înaintea lui Hristos. Dacă ar fi 
nevoie, m-aş duce bucuros chiar la moarte pentru tine aşa cum a murit şi Mântuitorul pentru 
noi : pentru sufletul tău l-aş da bucuros pe al meu. Opreşte-te şi ai încredere ! Hristos este Cel 
care m-a trimis.« 

Atunci tânărul s-a întors, l-a îmbrăţişat pe Apostol şi şi-a cerut iertare cu multe 
lacrimi, «botezându-se parcă a doua oară cu lacrimile lui«. Dar îşi ascundea mîna dreaptă cu 
care săvârşise atâtea nelegiuiri. Sf. Ioan l-a sărutat, s-a rugat pentru el şi, asigurându-1 că 
Mântuitorul l-a iertat, i-a sărutat mâna dreaptă, ca să-i arate că a fost curăţită prin pocăinţă. 

Fostul căpitan de tâlhari a fost redat deplin Bisericii, dând astfel - încheie relatarea -«o 
minunată mărturie de căinţă adevărată, o puternică dovadă de naştere din nou, un trofeu văzut 
al învierii«. 

Tot la Efes s-a petrecut şi altă întâmplare grăitoare despre care mărturiseşte Sf Irineu, 
care, la rândul său, o auzise de la Sf. Policarp al Smirnei: Intr-o zi Apostolul Ioan intrase într- 
o baie să se spele. Auzind însă că acolo e şi ereticul Cerint, a fugit în grabă, sfătuindu-i să 
fugă şi pe ceilalţi care mai erau cu el şi zicând : «Să ieşim de aici, nu cumva să se dărâme baia 
peste noi, întrucât Cerint, duşmanul adevărului, se află şi el aici înăuntru«. 

Despre activitatea şi moartea Apostolului Ioan la Efes mărturiseşte şi episcopul 
Policrat al Efesului, într-o scrisoare adresată episcopului Victor al Romei, pe la anul 190 : 
«...în al doilea rând Ioan, cel care se culcase pe pieptul Mântuitorului, care a fost preot şi a 
purtat petalon , care a fost martor şi didascal, se odihneşte la Efes« . 

Toate mărturiile Tradiţiei concordă în afirmaţia că Sf. Ioan a trăit până la o vârstă 
foarte înaintată. Fer. Ieronim ne spune că Sf. Ioan, foarte bătrân, nu mai putea să meargă 
singur şi că era adus în biserică de credincioşi. Tuturor, el le repeta îndemnul : «Copilaşilor, 
iubiţi-vă unii pe alţii«, cuvinte pe care le găsim, de altfel şi în prima sa Epistolă 
sobornicească. Faptul că ajunsese la această vârstă va fi întărit convingerea multora că 
«ucenicul pe care-1 iubea Iisus« nu va muri (cf. In 21,23), ci că, probabil, va fi mutat din 
această lume ca Enoh sau ca Ilie. Cu adevărat nemuritor rămâne însă Sf. Apostol şi 
evanghelist Ioan mai ales prin cele cinci scrieri minunate pe care le-a lăsat Bisericii lui Hristos 
: Evanghelia, cele trei Epistole soborniceşti şi Apocalipsa. 


Locul şi timpul scrierii Sfintei Evanghelii de la Ioan 


în ce priveşte locul scrierii Evangheliei a patra, mărturiile Tradiţiei sunt, după cum am 
văzut, cum nu se poate mai clare. Mai ales Sf. Irineu ne spune lămurit că Sf. Apostol Ioan şi-a 
scris Evanghelia la Efes. Această afirmaţie, confirmată de autorii de mai târziu, este astăzi 
general acceptată, chiar de către cei ce neagă paternitatea ioaneică a Evangheliei. 

Totuşi, Sf. Efrem Şirul zice că ea a fost scrisă la Antiohia Siriei. Şi, într-adevăr, se 
constată că epistolele Sf. Ignatie Teoforul (f cca 117), care a fost episcop al Antiohiei, 
poartă pecetea influenţei operei ioaneice. Dar Sf. Ignatie, deşi a scris la puţină vreme după Sf. 
Ioan, a putut cunoaşte opera acestuia, atât de mult apreciată de toţi creştinii şi foarte repede 
răspândită în toate Bisericile. Pe de altă parte, este posibil - şi chiar foarte probabil - ca Sf. 
Apostol Ioan, înainte de a fi venit la Efes, să-şi fi desfăşurat o vreme activitatea la Antiohia şi 
astfel propovăduirea sa să fi fost bine cunoscută în Biserica din acest oraş. în orice caz, 
Tradiţia vorbeşte de o lungă activitate a Apostolului la Efes şi aici trebuie, desigur, localizată 
şi redactarea Evangheliei a patra. 

în ce priveşte timpul scrierii, un terminus post quem poate fi fixat cu uşurinţă. Din 
cuprinsul Evangheliei, se constată cu certitudine că Sf. Ioan a cunoscut Evanghelia de la 
Marcu ; şi nu numai că a cunoscut această Evanghelie, ci el stăpâneşte perfect cuprinsul ei şi 
presupune că şi cititorii săi îl stăpânesc tot atât de bine. Dacă ţinem seama că Evanghelia de la 
Marcu a fost scrisă cel târziu în anul 63 şi că de la scrierea ei a trebuit să treacă un oarecare 
timp pentru ca ea să se răspândească şi să devină familiară cititorilor creştini din Asia Mică, 
înseamnă că Evanghelia a patra n-a putut fi scrisă înainte de anii 70-80. Pe de altă parte, 
Evanghelia a patra pare să reflecte o situaţie în care iudeii încreştinaţi erau daţi afară din 
sinagogă (cf. 9, 22 ; 16, 2). Din fericire, putem preciza destul de exact data la care a fost 
introdusă în una din principalele rugăciuni sinagogale, Şemone Esre (Rugăciunea celor 18 
cereri sau binecuvântări), o formulă de blestem împotriva creştinilor , fapt care echivalează cu 

oficializarea pedepsei cu excluderea din sinagogă la care fac aluzie textele ioaneice 
menţionate. Această fonnulă a fost creată de Rabbi Simeon cel Mic la cererea lui Rabbi 
Gămăliei II, pe la anii 85-90 . Putem spune, deci, că scrierea Evangheliei a patra trebuie 
situată după această dată. 

Terminus ante quem ne este dat de folosirea Evangheliei a patra îndată după începutul 
secolului al Il-lea. Este mai presus de orice îndoială că Evanghelia de la Ioan era larg 
cunoscută în Biserică încă în prima jumătate a secolului al II-lea. Aşa cum am arătat, mai 
multe scrieri din această perioadă dovedesc o familiaritate a autorilor lor cu textul Evangheliei 
şi, în general, cu cugetarea Sf. Apostol Ioan. Adăugăm la cele menţionate Păstorul lui Henna 
(de pe la anul 140) şi Odele lui Solomon (lucrare creştină din prima jumătate a secolului al II- 
lea), în care este evidentă influenţa ioaneică. 

Există însă şi o dovadă materială de o importanţă unică privind vechimea Evangheliei 

de la Ioan. Este vorba de fragmentul de papirus Rylands 457, notat p^2 (vezi imaginea), care 
cuprinde parţial textele din In 18, 31-34 (recto) şi 18, 37-38 (verso). Acest papirus a fost 
descoperit în Egipt şi datează de la începutul secolului al II-lea . Dacă ţinem seama că nu e 
vorba de un autograf al Apostolului, ci de o copie, şi că a durat un oarecare timp până ce 
textul Evangheliei a ajuns de la Efes în Egipt, putem situa redactarea ei înainte de sfârşitul 
sec. I. După Sf. Irineu şi Clement Alexandrinul, Apostolul a trăit până în vremea lui Traian 
(98 - 117). Putem spune, deci, că Evanghelia a patra a fost scrisă între anii 90 şi 100. 

Scopul şi destinatarii primi ai Evangheliei 

Cu ce scop şi-a scris Sf. Apostol Ioan Evanghelia ? A urmărit el pur şi simplu să 
completeze cele trei Evanghelii anterioare (Evangheliile numite «sinoptice») sau să prevină 
înţelegerea greşită a unor elemente din cuprinsul acestora ? Deşi Sf. Ioan are în vedere şi 
aceste lucruri - şi, intr-adevăr, în ceea ce priveşte cadrul şi cronologia activităţii Domnului 
Evanghelia a patra aduce importante date complementare - , totuşi nu acesta este scopul său 
principal. El însuşi ţine să precizeze că ceea ce urmăreşte este desăvârşirea credinţei cititorilor 
săi : «Iar acestea s-au scris ca să credeţi că Iisus este Hristosul şi, crezând, să aveţi viaţă în 
numele Lui» (In 20, 31). 

Cine sunt cei cărora evanghelistul le scrie astfel? Cine sunt, deci, primii destinatari ai 
Evangheliei a patra? în orice caz, nu e vorba de păgâni neîncreştinaţi, căci, aşa cum rezultă 
din cuprinsul Evangheliei, autorul presupune la cititorii săi o formaţie creştină. El nu simte 
nevoia nici să dea informaţii despre personajele scrierii sale - presupuse cunoscute de cititori - 
, nici să argumenteze valoarea şi autoritatea absolută a învăţăturii lui Iisus, pe care le 
consideră de sine-nţeles. Este cum nu se poate mai clar că nu numai Evanghelistul însuşi, ci 
şi primii destinatari ai scrierii sale sunt la curent cu tradiţia istorică despre persoana şi 
activitatea mântuitoare a Domnului Iisus Hristos. 

în legătură cu aceasta, o întrebare care se pune - şi care nu este lipsită de importanţă - 
este aceea dacă se poate vorbi de o dependenţă literară a lui Ioan de Evangheliile sinoptice. în 
orice caz, Sf. Ioan n-a folosit niciuna din Evangheliile sinoptice aşa cum a folosit, de pildă, 
Matei pe Marcu. Totuşi, Sf. Ioan a citit Evanghelia de la Marcu şi influenţa acestei Evanghelii 
transpare destul de clar în mai multe locuri ale Evangheliei a patra. De asemenea, unele 
afirmaţii ale Sf. Ioan ar lăsa să se înţeleagă că îi era familiar şi materialul specific Evangheliei 
de la Luca . Este însă limpede că Sf. Ioan presupune cunoscute datele evanghelice de către 
primii cititori ai Evangheliei sale. 

Este, deci, mai presus de îndoială că primii cititori ai Evangheliei a patra sunt creştini. 
Cuprinsul Evangheliei ne lasă însă impresia că printre aceşti creştini sunt şi unii nu îndeajuns 
instruiţi şi întăriţi în învăţătura lui Hristos. Această impresie devine o certitudine dacă luăm în 
considerare celelalte scrieri ioaneice şi mai ales Epistola I a Sf. Ioan care pare să fi constituit 

un fel de introducere la Evanghelie. în comunităţile cărora li se adresează Apostolul existau 
unii creştini slabi în credinţă, gata să cadă victime falselor învăţături ale «antihriştilor», adică 
ale acelora care tăgăduiau că Iisus este Hristosul şi că El a venit în trup (I In 2, 18-23), 
lăsându-se astfel atraşi de «adâncurile satanei» (Apoc 2, 24). Unii ca aceştia nu-L au nici pe 
Tatăl, odată ce leapădă pe Fiul lui Dumnezeu, Care «este adevăratul Dumnezeu şi viaţa de 
veci» (I In 5, 20) . Sf. Apostol Ioan se vede silit să le reamintească acestora învăţătura primită 
«de la început» (I In 1, 1 ; 2, 7. 24; 3, 11), învăţătura cea «veche», care va fi totuşi «nouă» 
pentru ei (I In 2, 7-8), deoarece n-au asimilat-o încă aşa cum trebuie: anume că Iisus Hristos, 
Fiul şi Cuvântul lui Dumnezeu şi El însuşi Dumnezeu adevărat, S-a făcut şi Om adevărat prin 
întrupare. Acest adevăr fundamental Apostolul ţine să-l afirme încă de la începutul 
Evangheliei, în prologul (In 1, 1-18) care de fapt anunţă şi rezumă ideile fundamentale ale 
acesteia. Este un adevăr pe care el nu-1 spune din auzite. Atât în Evanghelie (1, 14) cât şi în 
prima sa Epistolă (1, 1-3), Sf. Ioan ţine să precizeze că vorbeşte ca martor direct al 
«Cuvântului vieţii». Cu această autoritate de Apostol şi martor al lui Iisus Hristos, pe care, 
desigur, i-o recunoştea fără rezerve întreaga Biserică de la sfârşitul veacului I, vine Sf. Ioan să 
ateste, prin Evanghelia pe care o scrie, adevărurile fundamentale ale creştinismului, aşa cum 
au fost ele învăţate de însuşi Mântuitorul lumii. 

Limba şi stilul Evangheliei 

Stilul Evangheliei a patra este foarte personal. E un stil pe care nu-1 mai regăsim în 
Noul Testament, în afară, desigur, de Epistolele Sfântului Apostol Ioan. Caracteristicile 
specifice ale acestui stil sunt evidente chiar în traduceri şi oricine este cât de cât familiarizat 
cu Noul Testament va putea uşor recunoaşte un text ioaneic chiar şi fără a i se indica anume 
locul neotestamentar de unde provine acel text. 

Limba greacă în care a scris Apostolul nu este greaca literară. Deşi vocabularul este limitat, 
totuşi cuvintele şi expresiile folosite sunt întotdeauna bine alese şi adecvate subiectului, astfel 
încât e greşit a se vorbi de o sărăcie a limbii ioaneice. 

negaţie întărită de o afirmaţie (1, 13 ş.a.). Evanghelistul introduce aceste repetiţii - care 
reamintesc paralelismul stilului ebraic - mai ales atrunci când vrea să accentueze în mod 
deosebit o idee. Efectul produs este acela al unei impunătoare majestăţi. în unele cazuri, avem 
chiar de-a face cu adevărate structuri imnice (mai ales 1, 1-18 şi cap. 17). Cu cât studiezi mai 
mult Evanghelia a patra, cu atât mai mult îţi dai seama că ea este opera unui geniu, dar a unui 
geniu care se ignoră şi care, fără cel mai mic efort şi fără a recurge la vreo tehnică literară 
oarecare, realizează efecte dramatice de o valoare artistică fără egal. «Arta» Evangheliei a 
patra îşi are însă, desigur, explicaţia nu numai în genialitatea autorului, ci şi în sublimitatea 
subiectului tratat. Stilul şi vocabularul Evangheliei de la 

Ioan poartă o destul de marcată influenţă a limbii aramaice. Destul de multe cuvinte aramaice 
sunt mai întâi redate ca atare, fiind urmate de traducerea sau de explicarea lor. Uneori chiar 
Sf. Ioan introduce cuvinte aramaice în texte paralele celor ale sinopticilor. Astfel, de pildă, se 
întâmplă ca acolo unde sinopticii au «Hristos» şi «Petru» Sf. Ioan să folosească fonnele 
aramaice «Mesia» şi «Chefa». De asemenea, Sf. Ioan traduce în mod diferit în greceşte unele 
cuvinte aramaice folosite de Mântuitorul. Astfel, de pildă, aramaicul mathla e redat de Ioan 
prin paroimîa (asemănare), iar nu prin parabole, (pildă, parabolă) ca în primele trei 
Evanghelii. La fel, bisră este redat prin sărx (carne), în timp ce sinopticii îl redau prin soma 
(trup). 

Unii au exagerat valoarea aramaismelor din Evanghelia a patra, susţinând că textul 
grec existent n-ar fi decât o traducere - servilă şi uneori chiar greşită - a unui original aramaic. 
Este o ipoteză fără nici un temei. în primul rând, pentru că nu există nici o mărturie că Sf. 
Ioan şi-ar fi scris lucrarea în limba aramaică, precum nu există nici o urmă a vreunui text 


între cai 

aramaic al Evangheliei. Iar în al doilea rând pentru că aramaismele din Evanghelia a patra 
sunt prea puţine pentru a susţine această ipoteză şi pentru că ele se explică foarte bine prin 
faptul că aramaica era limba maternă a autorului, limba în care el - chiar dacă trăise multă 
vreme în mediul lumii elenizate - gândea şi vorbea cel puţin tot atât de mult cât şi în limba 
greacă. 

în cazul Evangheliei a patra nu este vorba atât de o influenţă a limbii aramaice, cât de 
una a modului de a gândi al evreilor şi, în general al orientalilor. Pe linia acestui mod de a 
gândi, deosebit de gândirea abstractă, logică a europenilor, Sf. Ioan foloseşte reprezentări, 
imagini, iar nu concepte abstracte. Pentru a vorbi despre perfecţiunea lui Dumnezeu, de pildă, 
el zice că «Dumnezeu este lumină şi nici un întuneric nu este întru El» (I In 1,5); minunata 
alegorie a viţei şi a mlădiţelor sale (In 15, 1 şi urm.) defineşte mai bine decât orice exprimare 
abstractă adevărul că Hristos este izvorul a tot harul precum şi comuniunea de viaţă dintre 
Hristos şi credincioşii Săi. 

Opoziţia dintre cele două moduri diferite de gândire apare cum nu se poate mai clar în 
discuţia dintre Iisus şi Pilat din In 18, 37-38. Răspunzând unei întrebări a lui Pilat, Domnul îi 
zice : «Eu pentru aceasta M-am născut şi pentru aceasta am venit în lume, ca să dau mărturie 
pentru adevăr ; oricine este din adevăr ascultă glasul Meu». Luând cuvântul «adevăr» într-un 
sens filozofic, Pilat întreabă sceptic : «Ce este adevărul ?» Iisus nu-i mai răspunde, deoarece 
Pilat nu sesizase deloc ideea pe care El o exprimase. Căci, spunând că a venit să dea mărturie 
despre adevăr, Domnul nu avea nicidecum în vedere o abstracţie filozofică, ci adevărul 
descoperit de Dumnezeu în propria Sa persoană. Adevărul nu este altul decât Iisus Hristos 
însuşi (In 14, 6). 

Trebuie să ţinem bine seama de acest mod de a gândi dacă vrem să înţelegem exact 
diferitele afirmaţii ale Sf. Ioan. Astfel, în propoziţii ca : «Duh este Dumnezeu» (In 4, 24), 
«Dumnezeu este lumină» (I In 1,5) sau «Dumnezeu este iubire» (I In 4, 8), nu trebuie să 
vedem nişte definiţii ale lui Dumnezeu. E vorba de însuşiri sau atribute ale Sale. Apostolul 
insistă însă asupra unora dintre atributele cele mai vădite ale lui Dumnezeu, cele care-L 
«definesc» cel mai mult. Astfel, de pildă, zicând că «Dumnezeu este iubire», el adaugă 
imediat explicaţia : «întru aceasta s-a arătat iubirea lui Dumnezeu către noi, că pe Fiul Său 
Cel Unul Născut L-a trimis Dumnezeu în lume, ca prin El viaţă să avem» (I In 4, 9). Iubirea 
este, deci, atributul pe care Dumnezeu şi L-a manifestat cu cea mai mare tărie şi în mod 
culminant prin trimiterea în lume a Fiului Său . Pe de altă parte, dacă modul de a gândi 
occidental ne-a obişnuit cu raţionamente şi cu demonstraţii ale diferitelor teze, trebuie să ştim 
că nu vom găsi aşa ceva la Sf. Ioan. El nu raţionează, nu argumentează, nu porneşte de la 
premize spre a trage concluzii, ci atestă, afirmă, mărturiseşte . Evanghelia a patra este o 
mărturie despre Hristos-Adevărul. Pe acesta îl contemplă Ioan din perspective diferite, şi ni-L 
dezvăluie prin imagini diferite, conştient că limbajul omenesc este incapabil de a-L exprima 
în nemărginita-I bogăţie într-o formulă unică. Hristos este şi Lumina şi Viaţa şi Adevărul etc.; 
El nu este numai una din acestea, ci toate deopotrivă şi mult mai presus de tot ceea ce noi am 
putea spune despre El. 

Planul Evangheliei 

Planurile propuse pentru Evanghelia de la Ioan sunt pe cât de numeroase pe atât de 
diferite. Vom prezenta aici două planuri diferite : Planul A, care are meritul de a pune în 
valoare ectraordinara bogăţie teologică a Evangheliei, şi Planul B , care evidenţiază mai bine 
cadrul cronologic al desfăşurării activităţii Mântuitorului Hristos. 

Planul A 


INTRODUCERE 

1. Prologul (1, 1-18) 

2. Mărturii despre Iisus Hristos (1, 19-51) 

CARTEA SEMNELOR (cap. 2 - 12) 

I. Iisus Hristos este întemeietorul unei noi iconomii religioase, superioare celei vechi 

1. Relatare : Nunta din Cana (2, 1-12) 

2. Relatare : Curăţirea templului (2, 13-25) 

3. Dialog : naşterea de Sus (3, 1-21) 

Mărturia Sf loan Botezătorul (3, 22-36) 

4. Dialog : a) Apa cea vie (4, 1-15) 

b) Adevărata închinare (4,16 -26) 

c) "Mâncarea mea este să fac voia Celui Ce M-a trimis" (4, 27-38) 
Mărturia femeii samaritence (4, 39-42) 

II. Cuvântul Care dă viaţa 

1. Relatare : Vindecarea fiului unui slujitor regesc (4, 43-54) 

2. Relatare : vindecarea slăbănogului de la Vitezda (5, 1-18) 

3. Cuvântare : Cuvântul Care dă viaţa (5, 19-30) 

Mărturia Tatălui despre Fiul (5, 31-47) 

III. Pâinea vieţii 

1. Relatare : înmulţirea pâinilor (6, 1-21) 

2. Cuvântare : a) Pâinea care se coboară din cer (6, 22-34) 

b) Pâinea vieţii (6, 35-50) 
c) Pâinea euharistică (6,51 -59) 

3. Ucenicii necredincioşi îl părăsesc pe Iisus. Cei Doisprezece (6, 60-71) 

IV. Iisus Lumina şi Viaţa lumii 

1. Relatare : Iisus la Ierusalim la sărbătoarea corturilor (7, 1-13) 

2. Discuţii cu iudeii necredincioşi. Lumina se arată, dar este respinsă (7,14 - 8,59) 

V. Judecata săvârşită de Lumină 

1. Relatare : a) Vindecarea orbului din naştere (9, 1-34) 

b) Judecătorii sunt judecaţi (9, 33-41) 

2. Cuvântare : Păstorul Cel bun (10, 1-21) 

Epilog : Iisus, Fiul lui Dumnezeu (10, 22-42) 

VI. Biruinţa vieţii asupra morţii 

1. Relatare şi cuvântare : învierea lui Lazăr (11, 1-44) 

2. Sinedriul hotărăşte uciderea lui Iisus (11, 45-57) 

VII. Viaţa dobândită prin moarte 

1. Relatare : a) Ungerea din Betania (12, 1-11) 

b) Intrarea triumfală în Ieru¬ 
salim (12, 12-15) 

Reflexiuni ale evanghelistului (12, 16-19) 

2. Cuvântare : Slava dobândită prin moarte (12, 20-36) 

Epilog la Cartea Semnelor : 

a) Comentariu al evanghelistului (12, 37-43) 

b) Rezumat al ideilor principale (12, 44-50) 

MANIFESTAREA SUPREMĂ A LUI HRISTOS (cap. 13-20) 

I. Marea cuvântare de despărţire 

1. Spălarea picioarelor. Descoperirea vânzătoruluii (13, 1-30) 

2. Dialog despre plecarea şi revenirea lui Hristos (13,31 - 14,31) 

3. Cuvântare despre Hristos şi despre Biserica Sa (cap. 15 - 16) 

4. Rugăciunea arhierească (cap. 17) 



11 


II. Patimile şi moartea Domnului (cap. 18-19) 

III. Iisus Hristos Cel înviat (cap. 20) 

Apendice : Arătarea de la Marea Tiberiadei (cap. 21) 

Pe baza acestui plan, în numerele următoare ale foii vom prezenta cuprinsul 
Evangheliei dintr-o perspectivă teologică. 

Planul B 

PROLOG (1, 1-18) 

I. Evenimente petrecute în jurul primului Paşti sau Paştiie templului celui nou (1,19 - 4,54) 

1. Iisus Se manifestă ca Mesia (1,19-2,12) 

2. Primul Paşti la Ierusalim (2, 13-35) 

3. Naşterea de Sus (3, 1-21) 

4. Călătorie în Samaria şi în Galileea (3,2 - 4,54) 

II. Iisus la Ierusalim la «o sărbătoare a iudeilor» (Paşti ?). Vindecarea slăbănogului de la 
scădătoarea Vitezda (cap. 5) 

III. Paştile «Pâinii vieţii». Iisus înmulţeşte pâinile şi Se prezintă pe Sine ca Pâinea care se 
coboară din cer (cap. 6) 

IV. Sărbătoarea Corturilor. Iisus - Lumina lumii şi Păstorul Cel bun (7,2 - 10,21) 

V. Sărbătoarea înnoirii templului. Iisus Se mărturiseşte ca Fiul lui Dumnezeu şi II învie pe 
Lazăr (10,22 - 11,54) 

VI. Paştile răstignirii. Mielul lui Dumnezeu este "înălţat" pe cruce (11,55 - 19,42) 

VII. învierea. Domnul le dă Apostolilor Duh Sfânt şi-i trimite la propovăduire (cap. 20) 
APENDICE : Arătarea de la Marea Tiberiadei (cap. 21) 

Din acest plan se vede foarte bine că Mântuitorul Şi-a desfăşurat activitatea pe 
parcursul mai multor ani, petrecând trei - sau poate chiar patru - Paşti la Ierusalim. 
Evangheliile sinoptice lasă impresia că activitatea Sa ar fi durat un singur an şi că El S-ar fi 
suit o singură dată la Ierusalim, când a şi fost răstignit, la un Paşti al iudeilor. Prin precizarea 
acestui cadru cronologic, Evanghelia de la Ioan aduce o foarte importantă completare 
primelor trei Evanghelii, constituind astfel, printre altele, un aport de cea mai mare valoare 
pentru reconstituirea vieţii şi activităţii Domnului. 

Sf. Evanghelie de la Ioan: simbolismul; expresii cu sensuri suprapuse 

în numărul trecut al foii anunţam publicarea în continuare a unei scurte interpretări a 
Evangheliei a patra. înainte de aceasta socotim însă necesar să precizăm câteva lucruri de cea 
mai mare importanţă pentru înţelegerea acestei Sfinte Evanghelii. 

Sf. evanghelist Ioan a fost supranumit încă de multă vreme «Teologul». Şi aceasta nu 
fără un bun temei. Desigur că despre toţi sfinţii evanghelişti se poate spune că fac «teologie», 
în sensul cel mai propriu al cuvântului ( theologia este un cuvânt grecesc care înseamnă cuvânt 
sau discurs despre Dumnezeu). Ei nu ne oferă simple biografii ale lui Iisus, ci, prin ceea ce 
scriu, dau mărturie despre împlinirea planului de mântuire a lui Dumnezeu în Hristos Iisus. 
Dar numai Sf. Ioan a fost numit Teologul, ca unul care a pătruns cel mai adânc taina 
mântuirii, cugetarea sa avântându-se cu aripi de vultur spre cele mai înalte culmi ale 
TEOLOGIEI (de aceea a şi fost adoptat vulturul ca simbol al acestui evanghelist). 

Pentru a-şi exprima înaltele idei teologice, Sf. Ioan foloseşte larg simbolismul şi, de 
multe ori, expresii cu sensuri suprapuse . 

1. Simbolismul ocupă un loc aparte în Evanghelia a patra. Astfel, de pildă, în 
Evanghelia de la Ioan «apa» sau «apa cea vie» înseamnă harul Duhului Sfânt; «pâinea cea 
vie» sau «pâinea vieţii» sunt expresii cum nu se poate mai sugestive pentru Sf. Euharistie; viţa 
de vie este o imagine pentru comuniunea de viaţă dintre Hristos şi credincioşii Săi; Domnul se 
prezintă ca «Păstorul Cel Bun», în contrast cu răii păstori ai lui Israel; etc. 

Intr-o măsură mult mai mare decât sinopticii, Sf. Ioan relevă şi semnificaţia simbolică 
a unora din acţiunile Mântuitorului. 

Aici se cuvine să spunem ceva şi despre înţelesul pe care-1 dă evanghelistul Ioan 
cuvântului semn (în greceşte: semeion ). Acest cuvânt nu implică în mod necesar o minune. 
Este adevărat că în patru locuri «semnul» este de fapt o minune (2, 11; 4, 54; 6,14; 12,18). 
Dar şi alte lucrări ale Domnului sunt semne, fără a fi în acelaşi timp şi minuni. Aşa sunt, de 
pildă, curăţirea templului (2, 13-25) sau spălarea picioarelor ucenicilor (13, 1-20). Şi, în 
general, Sf. Ioan ne lasă să înţelegem că vom găsi un înţeles mai adânc în toate faptele 
Mântuitorului, nu numai în cele pe care le prezintă el în mod expres ca «semne». 

In ce priveşte minunile, la Ioan perspectiva este diferită de cea a sinopticilor. Aceştia 
din urmă istorisesc pur şi simplu minunile, prezentându-le cel mult ca dovezi ale puterii 
mesianice a lui Iisus. Sf. Ioan ţine să evidenţieze mai ales semnificaţia simbolică a minunilor. 
El şi reţine în Evanghelia sa, în mod deliberat, acele minuni care sunt şi «semne». Deşi 
minunile istorisite de el sunt asemănătoare cu unele din cele pe care le găsim la sinoptici, 
totuşi ele se pretează mai bine la o interpretare simbolică şi relevă adevăruri adânci despre 
Hristos şi despre mântuirea prin El. Evanghelia însăşi, de altfel, dezvăluie aceste adevăruri, 
cel mai adesea în cuvântările care însoţesc «semnele». 

Faptul că Sf. Ioan este preocupat de a descoperi semnificaţiile diferitelor acţiuni ale 
Domnului, nu pune în cauză nicidecum istoricitatea acestora. Tocmai caracterul istoric 
neîndoielnic al faptelor istorisite este temeiul de nezdruncinat al demonstraţiei sale teologice. 
Numai că, aşa cum am mai spus, Sf. Ioan, alege cu predilecţie, din mulţimea faptelor 
Domnului, pe acelea a căror valoare simbolică se impune oarecum de la sine. Astfel, de pildă, 
vindecând pe orbul din naştere (In 9, 1-12), Iisus se manifestă ca Lumina lumii; prin învierea 
lui Lazăr (In 11, 1-45), Iisus arată că El este învierea şi Viaţa etc. 

2. Expresii cu sensuri suprapuse. O trăsătură specifică a Evangheliei a patra o 
constituie şi folosirea frecventă a unor expresii care, pe lângă înţelesul lor direct, evident, au 
şi un alt înţeles, mai înalt. Sf. Ioan reţine în mod intenţionat astfel de expresii; este o 
«tehnică»a sa. în rostirea Mântuitorului, aceste expresii au un sens care nu este sesizat imediat 
de interlocutorii Săi. Aceştia le iau în sensul lor obişnuit, încât Domnul este obligat să li le 
explice, dezvăluindu-le înţelesul lor adânc, duhovnicesc. 

Astfel, de pildă, în In 2,19-21, când Iisus vorbeşte despre dărâmarea şi rezidirea 
templului, iudeii cred că e vorba de templul construit de Irod («în patruzeci şi şase de ani s-a 
zidit templul acesta!»); Domnul vorbea însă de templul trupului Său. 

în In 3, 3.7 este folosit adverbul grecesc anothen, care poate însemna atât «din nou» 
cât şi «de sus». Nicodim îl înţelege în primul sens şi crede că este vorba despre o «naştere din 
nou» în sens fizic. Domnul foloseşte însă cuvântul în al doilea sens, de «naştere de Sus», 
adică «din Duh»(v. 6) sau «de la Dumnezeu» (In 1,13). 

în In 3, 14, Iisus zice că Fiul Omului trebuie «să se înalţe». Aceeaşi expresie revine în 
8, 28 şi 12, 32-33; în ultimul din aceste texte, evanghelistul notează că este vorba de înălţarea 
pe Cruce, care constituie ea însăşi un moment al înălţării Sale spre Tatăl. 

în vorbirea curentă a epocii, expresia «apă vie»(In 4, 10) însemna, pur şi simplu, apa 
curgătoare sau apa de izvor, în contrast cu apa stătută (de pildă, apa de cisternă, adică apa de 
ploaie care umplea în timpul sezonului ploios cisternele subterane şi care asigura în bună 
parte necesarul de apă al locuitorilor din Ţara Sfântă). Femeia samariteancă înţelege expresia 
«apă vie» în acest înţeles material, zicând: «Doamne, dă-mi această apă, ca să nu mai însetez, 

nici să mai vin aici să scot» (v. 15). Mântuitorul însă se referea la altă «apă»; în In 7, 38-39 se 
va preciza că El numeşte «apă» harul Duhului Sfânt, revărsat în lume ca rod al preamăririi 
Sale. 

Acelaşi lucru se poate spune despre «pâinea cea vie» (cap. 6), pe care ascultătorii o 
înţeleg în sens material (v. 34), Domnul explicându-le apoi, pe larg, despre ce este vorba de 
fapt. 

Să mai amintim de jocul de cuvinte pe care-1 face Iisus In 3,8 cu înţelesul termenului 
pneuma, care înseamnă deopotrivă «vânt» şi «duh». Literal, propoziţia trebuie tradusă: 
«Vântul suflă unde vrea». Ţinând însă seama de cele spuse aici, nu e cu totul greşită nici 
traducerea prin: «Duhul suflă unde vrea »(Vulgata). 

Există destul de multe exemple de acest fel în Evanghelia a patra. Şi trebuie să ţinem 
seama de ele dacă vrem s-o înţelegem. Procedeul are rostul de a-i face pe cititori să pătrundă 
mai bine tainele mesajului mântuitor al lui Hristos. 


Cronologia vieţii Mântuitorului 


Sfintele Evanghelii nu sunt biografii ale Mântuitorului. Căci niciunul dintre sfinţii 
evanghelişti n-a intenţionat să scrie o „viaţă“ a Fiului lui Dumnezeu întrupat. Nenumăratele 
„vieţi“ ale lui Iisus din ultimele două veacuri ne-au obişnuit cu acest fel de literatură 
religioasă. Zic „literatură religioasă“ pentru că aceste scrieri nu ţin practic de teologie şi, 
neţinând de teologie, nu ţin nici de autentica spiritualitate creştină. Apariţia acestui adevărat 
nou gen literar e una din consecinţele iluminismului şi ale raţionalismului în teologie. Un 
raţionalism care, printre altele, şi-a propus să ajungă cu tot dinadinsul la „Iisus Cel istoric“, 
Care însă ar trebui deosebit de „Hristos al credinţei“. 

Nu aceasta este perspectiva Evangheliilor. Sfinţii Evanghelişti nu-şi propun să scrie 
istoria lui Iisus din Nazaret, ci să arate cum şi-a împlinit Dumnezeu planul de mântuire a 
lumii, prin venirea ca Om, prin propovăduirea însoţită de fapte minunate, prin moartea pe 
Cruce, învierea şi înălţarea la ceruri a Fiului Său. 

Ca Om adevărat, Iisus a avut o biografie. Dar cum evangheliştii nu încearcă nicidecum 
să facă vreo separaţie între Iisus şi Hristos, între Om şi Dumnezeu, ei se arată numai foarte 
puţin preocupaţi de ideea stabilirii unei cronologii precise a vieţii Fiului lui Dumnezeu 
întrupat. 

Iată de ce, dacă data morţii pe Cruce a Domnului poate fi stabilită cu destulă exactitate 
- 7 aprilie (14 nisan, după calendarul iudaic), anul 30 al erei creştine -, nu se poate spune 
acelaşi lucru şi despre data naşterii Sale, în privinţa căreia aproximaţia este de nu mai puţin de 
3 ani. 


1. Naşterea lui Iisus Hristos 

Din Sfintele Evanghelii ştim că Mântuitorul S-a născut în timpul regelui Irod (Mt 2, 1; 
Le 1, 5). Este vorba de Irod Idumeul, numit şi „cel Mare“ (a nu se confunda cu Irod Antipa, 
fiul său, sau cu Irod Agripa, nepotul său). Irod însă a murit în anul 4 înaintea erei creştine 
(anul 750 de la întemeierea Romei), cu puţin înainte de Paştile iudaic, deci la sfârşitul lui 
martie sau începutul lui aprilie . Nepotrivirea provine dintr-o eroare săvârşită de călugărul 

de origine dobrogeană Dionisie, numit „cel Mic“ (în latineşte: Exiguus), atunci când, în anul 
531, a calculat era creştină. Crezând că Mântuitorul a trăit pe pământ numai 30 de ani, 
Dionisie a fixat începutul erei creştine la anul 754 de la întemeierea Romei. De fapt însă, 
Domnul a trăit pe pământ mai mult de 30 de ani, iar naşterea Sa a avut loc, aşa cum ne spun 
Sfintele Evanghelii, în timpul lui Irod Idumeul, anume cândva în ultimii ani ai domniei 
acestuia. Desigur că eroarea lui Dionisie nu are cum să impieteze asupra veridicităţii istorice a 
relatărilor evanghelice. 

După Sf. Evanghelie de la Luca (2, 1-2), Mântuitorul lumii S-a născut pe timpul 
efectuării în Ţara Sfântă a unui recensământ, poruncit de „Cezarul August“ - adică de 
împăratul roman Octavian August (care a domnit între anii 27 î.H. şi 14 d.H.) - şi operat „pe 
când Quirinius ocârmuia Siria“, adică în timp ce legat (guvernator) al provinciei imperiale 
Siria - de care ţinea şi regatul lui Irod - era Publius Sulpicius Quirinius. Sf. Luca precizează aă 
acest recensământ a fost mijlocul de care s-a servit Providenţa pentru a-i aduce pe Sf. 
Fecioară Maria şi pe dreptul Iosif din Nazaret la Betleem, unde, potrivit proorociei lui Miheia 
5, 1 (cf. Mt 2, 5-6), trebuia să se nască Hristos. 

Recensământul general al Imperiului - a „toată lumea“, cum zice evanghelistul - s-a 
făcut, desigur, în vederea unei juste repartizări a impozitelor. Desigur că acest recensământ nu 
s-a putut realiza deodată în toate provinciile Imperiului. Se ştie despre un recensământ 
efectuat în Galia în anul 12 î.H. Pe de altă parte, se prevedea că în Egipt trebuia să se 
efectueze câte un recensământ tot la 14 ani, seria începând pe la anii 10-9 î.H. Tacit, 
istoricul latin, ne spune că la moartea lui August a fost găsit un Breviarum Imperii scris de 
mâna împăratului, care cuprindea informaţii privind numărul soldaţilor din trupele regulate şi 
din cele auxiliare, situaţia forţelor navale, dar şi statistici privind resursele regatelor vasale 
(cum era şi regatul lui Irod), impozitul direct şi indirect precum şi cheltuielile curente. Ori, 
aceste infonnaţii presupun un recensământ general prealabil. 

S-a pus întrebarea dacă o astfel de măsură ar fi putut fi luată faţă de populaţia Ţării 
Sfinte în timpul domniei lui Irod, care se bucura de o largă independenţă în raport cu 
stăpânirea romană şi care fusese gratulat de aceasta cu titlul de „rege asociat“ (rex socius). 
Dar Irod nu putea face altceva decât să se încline în faţa dorinţei împăratului; pe de altă parte, 
în relaţiile dintre stăpânitorul roman şi Irod intervenise o oarecare răceală de când acesta din 
unnă pornise o campanie militară neautorizată de împărat împotriva arabilor nabateieni (în 
anii 9-8 î.H.). în orice caz, cunoscând acurateţea lui Luca - recunoscută de istorici peste tot 
în opera sa, atât în Evanghelia a treia cât şi în Faptele Apostolilor -, trebuie să credem că 
evanghelistul s-a bazat pe date sigure atunci când a vorbit de acest recensământ. 

Există însă în textul lucanic o dificultate care încă de multă vreme a atras atenţia 
istoricilor. Pe baza unei informaţii pe care ne-o dă Iosif Flaviu, istoric iudeu care a trăit în sec. 
I d.H., în lucrările sal q Antichităţi iudaice (XVII, 13, 5; XVIII, 1, 1) şi Războiul iudaic (VII, 
8, 1), se admite, în general, că în Ţara Sfântă a avut loc un recensământ în anii 6-7 după 
Hristos, anume îndată după scoaterea din domnie a lui Arhelau, fiul lui Irod Idumeul, pe 
vremea când legat al Siriei era Quirinius, care, în această acţiune, s-a lovit de rezistenţa 
zeloţilor conduşi de Iuda Galileeanul (cf. Fapte 5, 37). A mai existat, oare, şi un alt 
recensământ, cu mai bine de zece ani înainte, pe vremea domniei lui Irod? Iată întrebarea pe 
care ne-o punem în mod firesc atunci când constatăm nepotrivirea dintre ceea ce ne spune Sf. 
Luca şi ceea ce aflăm de la Iosif Flaviu. 

Pe baza unor inscripţii găsite la Tivoli, în Italia, şi la Antiohia Pisidiei, în sudul Asiei 
Mici, s-a presupus că Quirinius ar fi fost legat al Siriei şi în anii 4-1 î.H. şi că, încă mai 
înainte, în anii 10-8 î.H., el ar fi condus un recensământ în Palestina. Pe de altă parte, 
scriitorul creştin Tertulian ( + aprox. 240) atribuie recensământul de care vorbeşte Sf. Luca lui 
Sentius Saturninus, legat al Siriei între anii 8 şi 6 î.H. Sf. Luca şi spune că „această înscriere 
s-a făcut întâi pe când Quirinius ocârmuia Siria“ (1, 2); acel „ întâi ‘ din exprimarea 

evanghelistului ar putea foarte bine să indice că înscrierea la care el se referă - cea la care au 
participat dreptul Iosif şi Sf. Fecioară Maria - nu este de fapt primul recensământ, ci 
reprezintă o continuare a recensământului iniţiat de Quirinius. 

1995, am trecut O ipoteză emisă la anul 1606 de vestitul astronom Johannes Kepler cu 
privire la identitatea stelei magilor (Mt 2, 2.9-10) ar putea constitui soluţia la problema 
privind anul naşterii Mântuitorului. Sf. Evanghelie de la Matei ne şi spune că Irod s-a interesat 
de la magi cu privire la data exactă a apariţiei stelei (2, 7), cu scopul de a determina vârsta 
Pruncului mesianic (2, 16). După Kepler, steaua magilor a fost de fapt aspectul pe care l-a luat 
pentru observatorul de pe Pământ o triplă conjuncţie a planetelor Jupiter şi Saturn în 
constelaţia Peştilor: aliniate una peste alta, cele două planete, având în fundal constelaţia 
Peştilor, dădeau impresia unei stele cu o strălucire aparte . Conjuncţiile simple ale celor două 
planete sunt destul de dese. O triplă conjuncţie se produce însă la intervale de sute de ani. Ori, 
aşa cum a stabilit Kepler, o astfel de triplă conjuncţie - şi încă perfect vizibilă, mai ales pentru 
observatorii din Orientul Apropiat - a avut loc în anul 7 î.H. Ea a avut trei maxime (adică trei 
perioade de maximă strălucire): la 23 mai, la 3 octombrie şi la 4 decembrie. De altfel, o 
inscripţie cuneiformă pe o tăbliţă de lut ars, provenind de la şcoala astronomică din Şippur, 
lângă Babilon, confirmă faptul că „steaua“ magilor a fost observată vreme de 5 luni în anul 7 
î.H. 

Kepler a presupus că magii, fiind astrologi (cititori în stele) din Babilon, au observat 
această triplă conjuncţie de la bun început. A doua maximă, cea din octombrie, i-a determinat 
să pornească imediat la drum în căutarea Celui a Cărui naştere o vestea „steaua“. Au plecat, 
deci, din Babilon la începutul lui octombrie şi, după o călătorie de aproximativ o lună şi 
jumătate, au sosit la Ierusalim. Reapariţia „stelei“, pe când magii tocmai plecaseră de la Irod 
(Mt 2, 9-10) , ar fi fost de fapt a treia maximă, cea din 4 decembrie, a triplei conjuncţii 
amintite. 

Ipoteza lui Kepler a făcut adepţi nu numai printre astronomi, ci şi printre teologi. Nu 
trebuie neapărat să vedem o contradicţie între această explicaţie ştiinţifică a „stelei“ magilor, 
ca un fenomen astronomic repetabil - chiar dacă, aşa cum am spus, la distanţe temporale 
foarte mari - şi relatarea mateiană în care e vorba de o stea a lui Hristos („Căci am văzut la 
Răsărit steaua Lui...“, 2, 2). Căci, atunci când adresează oamenilor revelaţiile Sale, Dumnezeu 
se exprimă pe înţelesul fiecăruia. Dacă dreptului Iosif Dumnezeu îi descoperă voia Sa prin vis 
(Mt 1, 20; 2, 13.19.22), este pentru că iudeii credincioşi cunoşteau încă din istoria patriarhului 
Iosif că revelaţiile dumnezeieşti pot avea loc pe această cale. Pentru magi însă, stelele erau 
cele mai importante în dezvăluirea tainelor viitorului. Dacă „steaua“ n-a fost un fenomen 
miraculos, ci un eveniment astronomic pe linia legilor fizice, faptul contează prea puţin. 
Important este că această „stea“ i-a detenninat pe acei înţelepţi păgâni - care, desigur, 
preocupaţi cum se vădesc a fi de aflarea adevărului religios, vor fi fost la curent cu profeţiile 
mesianice - să pornească în căutarea lui Hristos şi că, datorită acesteia, ei s-au învrednicit a se 
închina Pruncului dumnezeiesc. 

Anul 7 înaintea erei creştine este, de altfel, o dată perfect verosimilă pentru 
evenimentul Naşterii Domnului. Cum însă ipoteza lui Kepler rămâne o simplă ipoteză, 
concluzia sigură este că Mântuitorul lumii S-a născut cândva între anii 7-5 înaintea erei 
creştine. 

Aşadar, încă înainte de anul 2000, lumea a depăşit, în mod sigur, pragul a două mii de 
ani de la „plinirea vremii“ . 

2. Activitatea publică a Domnului 

în primele două versete ale capitolului 3 al Evangheliei de la Luca ne sunt oferite o 
serie de indicii privind datarea începutului activităţii Sfântului Ioan Botezătorul. Din 

nefericire, numai primul dintre aceste indicii ne este cu adevărat util: acela că evenimentul s-a 
întâmplat în al 15-lea an al domniei împăratului roman Tiberiu. Celelalte au în vedere 
perioade prea largi de timp: Ponţiu Pilat a fost procurator al Iudeii între anii 26 - 36 d.H.; 
Irod Antipa a fost tetrarh al Galileii întrte anii 4 î.H. - 39 d.H.; Filip a stăpânit ca tetrarh al 
Itureii, ca şi al regiunilor Batanaea, Trachonitis, Auranitis, Gaulanitis şi Panias, între anii 4 
î.H. - 33/34 d.H.; în ceea ce-1 priveşte pe Lisanias, datele pe care le avem nu ne permit să 
precizăm altceva decât că a fost tetrarh al Abilenei înainte de anul 37 d.H. Din coroborarea 
acestor din urmă date putem deduce numai că Sf. Ioan Botezătorul şi-a început activitatea 
cândva între anii 26 şi 33/34 d.H.; ceea ce e departe de a ne putea mulţumi. 

Tiberiu şi-a început domnia la 19 august în anul 14 al erei creştine. Al 15-lea an al 
domniei sale ar fi ţinut, după modul de a socoti al romanilor, de la 19 august 28 la 19 august 
29. Dar e mai probabil că Sf. Luca a urmat calendarul sirian, după care anul începea la 1 
octombrie. In acest caz, scurta perioadă de timp dintre 19 august şi 30 septembrie ar fi fost 
socotită ca primul an al domniei lui Tiberiu, al 15-lea an al acestei domnii situându-se între 1 
octombrie 27 şi 30 septembrie 28 . După acest calcul, începutul activităţii Mântuitorului - 
care a avut loc la scurt timp după începutul activităţii Sf. Ioan Botezătorul - ar trebui plasat în 
cursul anului 28. 

Se ştie însă că Tiberiu a fost asociat de către Octavian August la domnie încă din anul 
12 d.H. Este mult mai probabil că al 15-lea an al domniei lui Tiberiu a fost socotit începând 
cu această dată. Dacă este aşa, începutul activităţii Sf. Ioan Botezătorul trebuie plasat cu doi 
ani mai devreme, deci în anul 26. Ceea ce concordă mult mai bine cu ansamblul datelor legate 
de viaţa pământească a Domnului. 

Sf. Ioan ne dă incidental un important indiciu cronologic în legătură cu primul Paşti 
petrecut de Iisus la Ierusalim după începutul activităţii Sale publice: „Şi au zis deci iudeii: în 
patruzeci şi şase de ani s-a zidit templul acesta...“ (In 2, 20). Se ştie că Irod a început rezidirea 
templului din Ierusalim în al 18-lea an al domniei sale, deci în anii 20/19 î.H. Patruzeci şi 
şase de ani mai târziu înseamnă 26/27 d.H. 

Dacă ne-am lua numai după afirmaţiile pe care ni le dau primele trei Evanghelii am 
putea crede că activitatea publică a Mântuitorului n-a durat decât un an. Dar Evanghelia de la 
Ioan distinge foarte clar trei Paşti pe parcursul activităţii lui Iisus; de unde rezultă că aceasta a 
durat sigur mai mult de doi ani, sau chiar mai mult de trei ani, dacă sărbătoarea neidentificată 
din In 5, 1 a fost şi ea tot un Paşti (deşi, după cei mai mulţi cercetători, e vorba aici de o altă 
sărbătoare: Cincizecimea sau Sărbătoarea Corturilor). După botezarea Sa în Iordan şi minunea 
din Cana Galileii, Domnul s-a suit la Ierusalim, pentru a serba acolo Paştile (In 2, 13-23). 
Reîntors în Galileea, El va săvârşi minunea înmulţirii pâinilor aproape de Lacul Ghenizaret, 
intr-un moment când „erau aproape Paştile, sărbătoarea iudeilor“ (In 6, 4) - evident, un an mai 
târziu. El va reveni la Ierusalim pentru sărbătoarea corturilor (7, 2) şi pentru cea a înnoirii 
templului (10, 22). Vizita Sa în Betania, „cu şase zile înainte de Paşti“ (In 12, 1), a avut loc, 
desigur, în anul unnător, cel al răstignirii şi al învierii Sale. 


/V 

3. Moartea şi învierea Domnului 

Toate cele patru Evanghelii concordă în afirmaţia că Iisus a murit într-o zi de vineri 
(jtapacrKsrrri, ziua pregătirii sabatului, Mt 27, 62; Mc 15, 42; Le 23, 54; In 19, 31). Există 
însă o aparentă discordanţă între sinoptici şi Ioan în ce priveşte data. 

După Evangheliile sinoptice, Iisus a mâncat Paştile în seara dinaintea zilei morţii Sale 
pe Cruce. Paştile iudaic începea în seara zilei de 14 nisan, deci, după felul de a socoti al 
iudeilor, în 15 nisan ( ziua se socotea la iudei începând cu seara precedentă). 

După Evanghelia a patra, Iisus a murit în timp ce la templu se junghiau mieii pascali, 
adică în după-amiaza zilei de 14 nisan. 

într-adevăr, după exprimările sinopticilor, Ginea cea de taină pare a se fi desfăşurat în 
cadrul unei cine pascale. Pregătirea Cinei are loc „în ziua cea dintâi a Azimelor“ (Mc 14, 12 şi 
loc.par.; cf. Mc 14, 14). Iar când s-a aşezat la masă, Iisus a zis: „Cu dor am dorit să mănânc cu 
voi acest Paşti, mai înainte de patima Mea“ (Le 22, 15). 

Sf. Ioan însă îşi începe relatarea despre patimi cu precizarea: „Iar înainte de praznicul 
Paştilor...“ (In 13, 1); iar când relatează scena procesului dinaintea lui Pilat, observă că iudeii 
„n-au intrat în pretoriu, ca să nu se spurce, ci să mănânce Paştile“ (18, 28). Mai departe, Sf. 
Ioan arată că Iisus a fost condamnat în „ziua pregătirii (vinerea) Paştilor“ (19, 14) şi că a fost 
răstignit în aceeaşi zi (19, 31.42). Data indicată de Sf. Ioan este confirmată de I Cor 5, 7: Iisus 
a murit pe cruce în ziua în care se jertfeau mieii pascali, adică în 14 nisan. 

Revenind la sinoptici, vom remarca faptul că nici ei nu lasă deloc impresia că ziua 
morţii lui Iisus era o zi de sărbătoare a iudeilor. Străjerii care iau parte la arestarea lui Iisus 
poartă anne (Mc 14, 47). Simon din Cirene revine de la ţarină unde, desigur, a lucrat (Mc 15, 
21 şi loc.par.). Magazinele sunt deschise, căci Iosif din Arimateea cumpără giulgiul, iar 
femeile mironosiţe cumpără aromate (Mc 15, 46; Le 23, 56). Toate aceste activităţi n-ar fi 
putut avea loc în prima zi, cea mai solemnă, a Paştilor, adică în 15 nisan. 

Pe de altă parte, nici detaliile pe care sinopticii le dau cu privire la Cina din Joia Mare 
nu lasă deloc impresia că a fost vorba acolo de o masă pascală iudaică. La masă se găseşte 
„pâine“ (apxog), adică pâine dospită, iar nu azimă (Mt 26, 26 şi loc. par.); nu se pomeneşte 
nimic de ierburile amare, obligatorii la masa pascală iudaică; etc. 

Toate aceste date ne obligă să afirmăm, cu Sf. Ioan, că răstignirea Domnului a avut 
loc în ziua de 14 nisan, corespunzătoare zilei de 7 aprilie din calendarul nostru; în seara 
aceleiaşi zile urma să înceapă Paştile iudaic. Cina din seara precedentă a fost o cină pascală, 
dar nu în sensul să Mântuitorul ar fi celebrat cu ucenicii Săi Paştile iudaic, care începea de 
fapt în seara zilei următoare , ci în sensul că El a instituit atunci un nou Paşti, adică Taina 
Sfintei Euharistii, care avea să fie pentru Biserică o permanentă actualizare a jertfei 
adevăratului Miel pascal. 

Domnul a fost răstignit pe când era procurator Ponţiu Pilat, deci între anii 26 şi 36. 
Ştiind că răstignirea Sa a avut loc într-o zi de vineri, avem de ales între trei ani în care ziua de 
14 nisan a căzut vinerea: anume, între anii 27, 30 şi 33. Deoarece activitatea Mântuitorului a 
început cândva între anii 26 - 28 şi a durat cu siguranţă mai mult de doi ani, dar cu aceeaşi 
siguranţă mai puţin de patru ani, moartea Sa n-a putut avea loc nici în anul 27, nici în anul 33. 
Concluzia clară este că Mântuitorul a fost răstignit, a murit şi a fost pus în mormânt în ziua 

de vineri, 14 nisan, adică 7 aprilie, anul 30 al erei creştine. 

* 

în rezumat, iată ceea ce putem afirma cu certitudine privind cronologia vieţii 
Mântuitorului: 

- între anii 7-5 înaintea erei creştine: Naşterea; 

- cândva între anii 26 - 28 ai erei creştine: începutul activităţii publice; 

- 14 nisan, adică 7 aprilie, anul 30. Răstignirea; şi 

- 16 nisan, adică 9 aprilie, anul 30: învierea. 


Pr. prof. Vasile Mihoc 



